Document ID: 31995R0082

ΚΑΝΟΝΙΣΜΟΣ (ΕΚ) αριθ. 82/95 ΤΟΥ ΣΥΜΒΟΥΛΙΟΥ της 16ης Ιανουαρίου 1995 για την παράταση του προσωρινού δασμού αντιντάμπινγκ στις εισαγωγές μεταλλευμάτων του βολφραμίου και των εμπλουτισμένων από αυτά, οξειδίου του βολφραμίου και βολφραμικού οξέως, καρβιδίου του βολφραμίου και πήγματος καρβιδίου του βολφραμίου, καταγωγής Λαϊκής Δημοκρατίας της Κίνας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11 παράγραφος 5,
την πρόταση της Επιτροπής,
Εκτιμώντας:
ότι, με τον κανονισμό (ΕΚ) αριθ. 2286/94 της Επιτροπής (2), επιβλήθηκε προσωρινός δασμός αντιντάμπινγκ στις εισαγωγές μεταλλευμάτων του βολφραμίου και των εμπλουτισμένων από αυτά οξειδίου του βολφραμίου και βολφραμικού οξέως, καρβιδίου του βολφραμίου και πήγματος καρβιδίου του βολφραμίου, καταγωγής Λαϊκής Δημοκρατίας της Κίνας-
ότι η εξέταση των πραγματικών περιστατικών δεν έχει ακόμη ολοκληρωθεί και ότι η Επιτροπή έχει ενημερώσει τοςυ γνωστούς ως ενδιαφερόμενους εξαγωγείς για την πρόθεσή της να προτείνει την παράταση της ισχύος του προσωρινού δασμού για επιπλέον περίοδο δύο μηνών,
ότι οι εξαγωγείς δεν εξέφρασαν καμία αντίρρηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύς του προσωρινού δασμού αντιντάμπινγκ στις εισαγωγές μεταλλευμάτων του βολφραμίου και των εμπλουτισμένων από αυτά, οξειδίου του βολφραμίου και βολφραμικού οξέως, καρβιδίου του βολφραμίου και πήγματος καρβιδίου του βολφραμίου, καταγωγής Λαϊκής Δημοκρατίας της Κίνας, που επιβλήθηκε με τον κανονισμό (ΕΚ) αριθ. 2286/94, παρατείνεται για περίοδο δύο μηνών έως τις 24 Μαρτίου 1995. Ο δασμός αυτός παύει να ισχύει αν, πριν από την ημερομηνία αυτή, το Συμβούλιο θεσπίσει οριστικά μέτρα ή αν περατωθεί η διαδικασία σύμφωνα με το άρθρο 9 του κανονισμού (ΕΟΚ) αριθ. 2423/88.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιανουαρίου 1995.

Labels: 4
1
14
3
18